Զելիհա մորաքույրը ժպտաց, կարծես գիտեր, թե ինքն ինչպիսի ազդեցություն է թողնում մյուսների վրա: Մի պահ դռան մոտ կանգնած' նայեց մանիկյուր արած մատներին: Ձեռքերին մեծ ուշադրություն էր դարձնում, ինչ էլ լիներ, դրանցով էր կատարում իր աշխատանքը: Բյուրոկրատական հաստատություններն ու կառավարման օղակները չէր հավանում ու իրեն հարմար մասնագիտություն ընտրեց. և՜ անկախ, և՛ ստեղծագործական աշխատանք, միևնույն ժամանակ' իր մեջ ցավ կրող, հաճախորդներին թեթև ցավ պատճառող մասնագիտություն, տատու: